dh-unibe/image-text_koenigsfelden-charters-post-1500 huggingface dataset:
Ich, Ruͦdolf Hofmeister, ritter, schulth̄s zuͦ Bern, vergich offenlich und bekenn mit disem brief, das ich in namen, anstat und von heissens wegen ✳
miner herˀn von Bern ze einem gerechten, fryen lehen hin verlihen hab ✳ und lihen hin mit disem brief dem bescheidnen Henslin Cuͦntzen von Schintznach zuͦ handen, in namen und als eim vortrager ✳ Iten, Henslis Dussen von Birloͧff, seligen, ewirti, und der erben ✳ dise hie nachgemelten stùgkle:
zuͦ dem ersten dry jucharten akers, glegen ze Birloͧff under der Steig. denn ein clein bletzli vor Eichhalden. ✳ aber denn zwo jucharten akers
glegen ze Halderwank, der ein gnant ist der Stadaker, das ander heist Rietmatt. ✳ denn vier bleͣtzli, sint zwo jucharten, lit eines under der steig,
stost an den weg, ✳ das ander heist der Breitaker, denn aber eins under der Kintzensteig, stost ouch an den weg, und das vierd heist die Loͧwimatt, lit in
der von Halderwank twing. ✳ die vorgnt̄n stùk mit iro zuͦgehorden ✳ die benemt Itt und ir erben nutzen, niessen, inn haben und bruchen sollent nach
leͣhens und des lantz recht ✳ und der vorgn̄t Hensli Cuͦntzen ir vortrager sin sol, da von minen herˀn von Bern tuͦn alles, das ein leͣhen man sinē
lehen herˀn von billiche pflichtig und gbunden ist ze tuͦnd, ✳ doch in der egnt̄n Iten und ir erben costen, denn ich ouch im zuͦ der benemten Iten handē
und der erben ✳ verlihen hab alles das, so ich dar an mit recht zuͦ lihen hab inkraft disz briefs. und des zuͦ einem waren urkùnd hab ich min eigen
insigel getan henken an disen brief, so geben ward uff der hochen mitwuchen in dem jar, do man von Cristi gburt zalt viertzehenhundert viertzig und drù jar. ✳
Konigsf. 623
Staatsarchiv
AARGAU
Birenlouf iij
lechn̄ brieff umb
die ackˀ erkoufft vom
alten Fryen
wist
erkoufft
Birenloùff
lechenbrieff ùber das gütli
ze Biralouff
alten Fryen koufft hand
✳ 11 ✳ alt lechenbrieff von der
stat Bern ✳ umb sùnderbare stùck mad und acher
✳ K ✳
✳ D ✳ 94 ✳ a ✳